Πρακτικό σχετικά με την πρόσληψη Εντεταλμένων Διδασκόντων με βάση την πρόσκληση Εκδήλωσης Ενδιαφέροντος για την πρόσληψη Εντεταλμένων Διδασκόντων, βάσει του άρθρου 173 του ν.4957/2022, με σχέση εργασίας ιδιωτικού δικαίου ορισμένου χρόνου, για την κάλυψη των διδακτικών αναγκών του Τμήματος για το εαρινό εξάμηνο του ακ. έτους 2022-2023, στο γνωστικό αντικείμενο «Στατιστική ΙΙ».

Για τη διδασκαλία του παραπάνω γνωστικού αντικειμένου υπέβαλαν υποψηφιότητες κατ’ αλφαβητική σειρά οι:

1. **272/2023**
2. **256/2023**

Παρουσίαση των υποψηφίων:

Η κα 256/2023 είναι κάτοχος διδακτορικού διπλώματος στα Μαθηματικά από το Τμήμα Μαθηματικών του Α.Π.Θ. (2022), με θέμα «Φίλτρα γενικών κρυφών Μαρκοβιανών μοντέλων, βελτιώσεις στο φίλτρο σωματιδίων με ελλιπή δεδομένα και εφαρμογές». Διαθέτει επίσης μεταπτυχιακό δίπλωμα ειδίκευσης στη Στατιστική και Μοντελοποίηση από το Τμήμα Μαθηματικών του Α.Π.Θ. (2017) και είναι πτυχιούχος του ίδιου Τμήματος (2015).

Έχει 2 δημοσιευμένες εργασίες σε διεθνή περιοδικά που εμφανίζονται στο scopus και στο zbMATH και 3 εργασίες δημοσιευμένες σε πρακτικά συνεδρίων. Έχει 4 αναφορές στο έργο της και διαθέτει αυτοδύναμη διδακτική εμπειρία ενός (1) εξαμήνου στην Τριτοβάθμια Εκπαίδευση.

Η διδακτορική διατριβή και το δημοσιευμένο έργο της εμπίπτουν στο γνωστικό αντικείμενο «Στατιστική ΙΙ».

Σύμφωνα με την πρόσκληση εκδήλωσης ενδιαφέροντος δυνατότητα υποβολής υποψηφιότητας έχουν Επιστήμονες αναγνωρισμένου επιστημονικού κύρους, κατ’ ελάχιστον κάτοχοι διδακτορικού διπλώματος, επομένως ο κύριος **272/2023**  δεν αξιολογείται διότι δεν είναι κάτοχος Διδακτορικού Διπλώματος.

**Πρόταση**

Η κα 256/2023 προτείνεται για να διδάξει το μάθημα «Στατιστική ΙΙ».